**Шешім қабылдауға арналған нұсқаулықтар**

**екіншісі**

***«Сол кезде Маған сиынып шақырасыңдар, алдыма келіп дұға етесіңдер, ал Мен сендерге құлақ асамын.»***

***(Еремия 29:12)***

№1 нұсқау: Мәселені қабылдап, өз шешіміңізбен бетпе-бет келіңіз. Бұрын қатерлі ісіктен емделген бір жас жігіттің, тағы бір ісігі пайда болған еді. Оның әпкесі ескі мәселе қайта оралды деп қорқты. Сондықтан ол ештеңе істеген жоқ. Бұл жаман шешім бе? Иә, әрине. Мәселені елемеу - бұл мәселенің нашарлауына жол береді.

№2 нұсқау: Мәселенің әр түрлі шешімдерін және олардың салдарын қарастырып көріңіз. Әдетте, біз жаман нәрселер туралы ойлағымыз келмейді. Реализм - жағдайға қызғылт көзілдірік арқылы қарамау - дұрыс шешім қабылдаудың ең маңызды бөлігі. Егер, шешімдеріңіздің салдарын өзіңіз таба алмасаңыз, адал, ақылды, сізді жақсы көретін және шындықты сізге тікелей айта алатын адамнан көмек сұраңыз.

№3 нұсқау: Қағаз парағын алып, оны екі бағанға бөліп, бұл шешімнің жақсы жақтарын және жаман жақтарын жазып шығыңыз. Сөйтіп, әр пунктті бірден беске дейінгі шкала бойынша бағалап шығыңыз.

№4 нұсқау: Мінажатты шешім қабылдаудағы маңызды бөлігіне айналдырыңыз. «Құдай, бұл жағдайда Сенің еркің қандай? Сенің еркің орындалсын. Маған не істеуім керек екенін анық көрсетші!», - деп мінажат етіңіз.

№5 нұсқау: Сіздің мәселеңіз бойынша, Құдай Киелі кітапта не айтқанын іздеп, оқып көріңіз. Шын мәнінде, киелі кітапта біздің өмірде кездесетін көптеген мәселелердің шешімдері бар. Олар біздің шешім қабылдауымызда дұрыс нұсқау бере алады. Егер біз киелі кітаптағы принциптерді бүгінгі таңдағы мәселелерде қолдануға дайын болсақ, Құдай Сөзі өмірде шешім қабылдауға тура келетін әрбір шешімге басшылық береді деп айта аламын.

№6 нұсқау: Құдайдың еркіне негізделген шешім қабылдағаннан кейін, енді артқа қарамаңыз.